આ સપ્તાહનો પ્રારંભિક તબક્કો આપ આનંદ-ઉત્સાહથી પસાર કરશો. આપના કાર્યો નિર્ધારિત આયોજન અનુસાર પૂરા થાય તેમજ આર્થિક લાભની સંભાવના છે. ધંધામાં સારી પ્રગતિ થાય. જીવનસાથી જોડે મતભેદ થવાના યોગો છે. મોસાળ પક્ષ તરફથી આનંદના સમાચાર મળે અને તેના તરફથી કોઇ લાભ થાય. બીમાર વ્‍યક્તિને સુધારો જણાય. આપના હસ્તે કોઈ સારું કાર્ય સંપન્ન થશે. સરકારી કાર્યમાં સફાળતા મળશે. આપ પોતાની જવાબદારી પ્રત્યે ગંભીર રહેશો. કામકાજનું દબાણ ખુબ વધુ રહેશે પણ આપના પર દબાણ હાવી નહીં થાય. તા. 10 અને 11 બપોર સુધીનો સમય લાભદાયી રહશે. આપ ગૃહસ્‍થજીવન અને દાંપત્‍યજીવન બંનેમાં સુખ અને આનંદનો અનુભવ કરશો. દૂર વસતા આપ્‍તજનના સમાચારથી આપને ખુશી થશે. આર્થિક સ્થિતિ સુદૃઢ બનશે. આપ વ્યાપારમાં મક્કમતાપૂર્વક મહત્ત્વનો નિર્ણય લેશો. ઉત્તરાર્ધના સમયમાં કામકાજમાં આપનાથી કોઈ મોટી ભૂલ થઇ શકે છે. કોઈ વ્યક્તિ આપને ખોટા આક્ષેપોમાં ફસાવી શકે છે માટે સાવધાની રાખવી. કોઈની ઉપર આંધળો વિશ્વાસ મુકીને કોઈ દસ્તાવેજ પર સહી કરવી નહીં.